CELEX: C2007/056/22
Language: et
Date: 2007-03-10 00:00:00
Title: Kohtuasi C-493/06 P: Tesco Stores Ltd 30. novembril 2006 esitatud apellatsioonkaebus Euroopa Ühenduste Esimese Astme Kohtu (kolmas koda) 13. septembri 2006.  aasta otsuse peale kohtuasjas T-191/04: MIP Group Intellectual Property GmbH & Co. KG versus Siseturu Ühtlustamise Amet (kaubamärgid ja tööstusdisainilahendused)

10.3.2007   
            
            
               ET
            
            
               Euroopa Liidu Teataja
            
            
               C 56/13
            
         Tesco Stores Ltd 30. novembril 2006 esitatud apellatsioonkaebus Euroopa Ühenduste Esimese Astme Kohtu (kolmas koda) 13. septembri 2006. aasta otsuse peale kohtuasjas T-191/04: MIP Group Intellectual Property GmbH & Co. KG versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-493/06 P)
   (2007/C 56/22)
   Kohtumenetluse keel: inglise
   Pooled
   
      Hageja: Tesco Stores Ltd (esindajad: solicitor E. Kelly ja barrister S. Malynicz)
   
      Teised menetluspooled: Siseturu Ühtlustamise Amet ja MIP Metro Group Intellectual Property GmbH & Co. KG
   Hageja nõuded
   Hageja palub Euroopa Kohtul:
   
               —
            
            
               tühistada Esimese Astme Kohtu 13. septembri 2006. aasta otsus kohtuasjas T-191/04;
            
         
               —
            
            
               mõista kostjatelt välja Tesco nii käesolevas kui ka Esimese Astme Kohtu menetluses kantud kulud.
            
         Väited ja peamised argumendid
   Hageja väidab, et vaidlustatud otsus tuleb tühistada põhjusel, et Esimese Astme Kohus rikkus menetlusnorme, millega riivati tema huvisid ning rikuti ühenduse õigust. Eelkõige väidab hageja, et:
   
               1.
            
            
               Ühenduse kaubamärki käsitleva määruse (1) artiklites 8 ja 42 ei panda vastulause esitajale kohutust tõendada, et vastulause esitamise tingimused on täidetud pärast vastulause esitamise tähtaja möödumist. Nende sätete nõuetekohase ning õiguskindla tõlgenduse kohaselt peab vastulause esitaja tõendama vaid üks kord — vastulause esitamise aja seisuga — selliste tingimuste täitmist nagu varasema õiguse omamine ning selle säilimine;
            
         
               2.
            
            
               Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (2) eeskirjad 15, 16 ja 20 ei näe ette, et vastulause esitaja peab esitama lisatõendeid varasema kaubamärgi kohta, eelkõige ei kohustata teda tõendama, et varasema kaubamärgi kaitset on vastulause esitamise tähtaja möödumise järel pikendatud;
            
         
               3.
            
            
               Tesco ootus, et tal ei ole vaja esitada lisatõendeid oma varasema õiguse kohta, oli õiguspärane;
            
         
               4.
            
            
               Kohustades Tesco't tõendama, et 28. jaanuaril 2000, 24. veebruaril 2000, 13. juunil 2000 või isegi 23. oktoobril 2000 kaitset pikendati, tähendaks kohustust tagantjärele tõendada midagi, mida tal nendel kuupäevadel ei olnud võimalik tõendada või mida siseriikliku õiguse kohaselt ei olnud tal asjaomasel ajal kohustust tõendada;
            
         
               5.
            
            
               Menetlusnormide rikkumisega Esimese Astme Kohtus riivati Tesco huvisid seeläbi, et: a) ühtlustamisamet tugines kõnealuste vastulause esitamise eeskirjadele seisuga, mis ei kehtinud faktiliste asjaolude esinemise ajal ja b) ühtlustamisamet esitas argumente, mis jäid väljapoole nendest vaidluse tingimustest, milles pooled olid kokku leppinud.
            
         
      (1)  EÜT L 11, lk 1; ELT eriväljaanne 17/01, lk 146.
   
      (2)  EÜT L 303, lk 1; ELT eriväljaanne 17/01, lk 189.